دل والے دلہنیا لے جائیں گے

بالی وڈ کی کامیاب ترین فلموں میں سے ایک۔ یہ رومانوی فلم پچیس اکتوبر سنہ انیس سو پچانوے کو نمائش کے لیے پیش کی گئی۔ ہیرو ہیروئن کا کردار شاہ رخ خان اور کاجول نے نبھایا۔ اس کے علاوہ امریش پوری کی لازوال اداکاری نے بھی اس فلم کو یادگار بنایا۔ کہانی لندن سے شروع ہوتی ہے۔ ہیرو ہیروئن کا رومانس وہیں جواں ہوتا ہے اور پھر کاجول کی شادی کے لیے اس کے والدین اسے پنجاب لے کر آتے ہیں۔ جہاں اس کی شادی اس کے کزن سے کرائے جانے کی تیاری ہوتی ہے۔ ہیرو، ہیروئن کی تلاش میں پنجاب پہنچتا ہے اور کسی نہ کسی طرح ہیروئن کے گھر میں داخل ہونے میں کامیاب ہو جاتا ہے۔ مگر وہ اپنی کوششوں سے اس شادی کو روک نہیں پاتا۔ آخر میں جب وہ مایوس ہو کر جانے لگتا ہے تو ظالم سماج کو اس پر ترس آجاتا ہے اور ہیروئن کا باپ خود ہیروئن کو ہیرو کے حوالے کر دیتا ہے۔ یوں چلتی ٹرین پر اس فلم کا اختتام ہوتا ہے۔ اس فلم کی کہانی اور سکرین پلے یش چوپڑہ کے بیٹے آدتیہ چوپڑہ نے لکھا ہے۔ فلم کے مکالمے جاوید صدیقی نے لکھے جو کافی مقبول ہوئے تھے۔ فلم کی موسیقی جتن للت نے تیار کی۔ جو کافی مقبول ہوئی۔ اس فلم کو یہ اعزاز بھی حاصل ہے کہ ممبئی کے مراٹھا مندر تھیٹر میں ریلیز کے پندرہ سال بعد بھی یہ فلم چل رہی ہے۔ اور آج تک نہیں اتری۔

1990ء کی دہائی کی ہندی فلمیں
1995ء کی فلمیں
1995ء کی ڈراما فلمیں
بھارت میں ہونے والے واقعات پر فلمیں
بھارتی رومانوی فلمیں
بھارتی رومانوی مزاحیہ فلمیں
بھارتی رومانوی موسیقانہ فلمیں
بھارتی رومانوی ڈراما فلمیں
بھارتی فلمیں
دیگر زبانوں میں دوبارہ بننے والی ہندی فلمیں
زر اشتراک درکار مواد کے روابط پر مشتمل صفحات
سوئٹزرلینڈ میں عکس بند فلمیں
عشقیہ داستانیں
لندن میں عکس بند فلمیں
یش راج فلمز کی فلمیں
ہندی زبان کی فلمیں
لندن میں سیٹ فلمیں